钦定古今图书集成/明伦汇编/氏族典/第535卷 > 《廖用贤尚友录》 > 霍愉
## 钦定古今图书集成/明伦汇编/氏族典/第535卷 > 《廖用贤尚友录》 > 霍愉

按《单县志》：“愉，单县人。性纯孝。母亡，愉在童时，即极哀
毁，竭力事父，供甘旨，事必禀命而行。尝获遗金，亦启
父还之。父疾，尝药温衾，寝食俱废者数月，焚祷于天，
乞以身代。后父殁，哀痛呕血，几于殒绝。念父无棺破产，将渡河营之。时已禁渡三日矣，愉沿河上下，呼天
号泣，忽有大木逆流而至，愉因取以为椁，葬父于祖”
茔，负土成坟。筑庐于其侧，蔬素三载。阖邑亲友强请
数次，然后归。时咸称为“孝庵先生。”